LT
C 132/160
Europos Sąjungos oficialusis leidinys
2022 3 24
2021 m. spalio 7 d., ketvirtadienis
pagrindinių sandorio šalių riziką ir palankiai vertina praėjusiais metais Komisijos priimtas priemones, kuriomis nustatomi trečiųjų šalių pagrindinių sandorio šalių kriterijai; 23. apgailestauja dėl to, kad ES finansų institucijose ir įstaigose neužtikrinama visiška lyčių pusiausvyra, o ypač dėl to, kad vis dar nepakankamai moterų eina vykdomąsias pareigas bankų ir finansinių paslaugų srityse; pabrėžia, kad lyčių pusiausvyra valdybose ir tarp darbuotojų teikia tiek visuomeninę, tiek ekonominę naudą; mano, kad kandidatų į ES finansų institucijas ir įstaigas atranka turi būti vykdoma vadovaujantis pasiekimų ir gebėjimų kriterijais, kad tam tikra institucija ar įstaiga galėtų veikti kuo efektyviau; ragina vyriausybes ir visas institucijas bei įstaigas teikti pirmenybę tam, kad kuo greičiau būtų pasiekta visiška lyčių pusiausvyra, o ateityje visais atvejais, skiriant asmenis į pareigybes, kurioms reikia Parlamento pritarimo, įskaitant ECB ir svarbiausias ES finansų įstaigas, pateikti galutinius sąrašus, į kuriuos būtų įtraukiami abiejų lyčių atstovai, ir vykdant visas kandidatų siūlymo procedūras stengtis įtraukti bent po vieną kandidatę moterį ir vieną kandidatą vyrą; primena savo 2019 m. kovo 14 d. rezoliuciją (39), kuria siekiama užtikrinti lyčių pusiausvyrą būsimuose kandidatų į ES ekonomikos ir pinigų politikos srities kandidatus sąrašuose ir pakartoja savo įsipareigojimą nesvarstyti kandidatų sąrašų, jei nebuvo laikomasi lyčių pusiausvyros principo; 24.
ragina Komisiją persvarstyti tinkamumo kriterijus, siekiant pritraukti daugiau moterų paraiškų;
Priežiūra 25. pripažįsta Europos bankų priežiūros vaidmenį užtikrinant laikiną su kapitalu ir veikla susijusią pagalbą bankams reaguojant į COVID-19 pandemiją, kad jie galėtų toliau teikti finansinę paramą įmonėms ir namų ūkiams ir padengti nuostolius, kartu išsaugant aukštos kokybės priežiūrą; atkreipia dėmesį į BPM susirūpinimą dėl didelių sąnaudų, mažo pelningumo, sumažėjusios vertės rinkoje ir nepakankamų investicijų į naujas technologijas bankų sektoriuje; ragina priimti gaires dėl numatomo rezervų atkūrimo laikotarpio ir metodikos; 26. pabrėžia, kad svarbu didinti ES bankų priežiūros skaidrumą ir nuspėjamumą, ir atsižvelgdamas į tai palankiai vertina naują praktiką, pagal kurią skelbiami konkrečiai bankams skirti antrojo ramsčio reikalavimai; mano, kad taikant konkrečius reikalavimus BPM gali tikėtis patikimesnių rezultatų, ir taip sudaromos geresnės galimybės priimti informacija pagrįstus investuotojų sprendimus; 27. tikisi, kad atlikus naujausius BPM organizacinės struktūros pokyčius bus supaprastinta sistema ir integruotos technologinės naujovės, o tai sudarys sąlygas labiau rizika grindžiamai priežiūrai ir įstaigų vidaus bendradarbiavimui; 28. mano, kad 2020 m. lapkričio mėn.
BPM atliktas galimų bankų sektoriaus pažeidžiamumo skirtingomis aplinkybėmis tyrimas dėl sukrėtimų poveikio turto kokybei ir kapitalui buvo naudingas; 29. pažymi, kad patikimas kredito rizikos valdymas ir toliau turėtų būti vienas iš pagrindinių BPM prioritetų; taip pat kaip ir BPM yra susirūpinęs, kad bankai gali keisti savo kredito rizikos modelius, ir atsižvelgdamas į tai atkreipia dėmesį į BPM priežiūros lūkesčius dėl tinkamo pasirengimo operacijoms rengiantis didėjančiam neveiksnių paskolų skaičiui ir dėl patikimo kredito rizikos valdymo, kaip nurodyta BPM laiškuose, skirtuose svarbių įstaigų generaliniams direktoriams, ir COVID-19 kredito rizikos strategijoje; remia aktyvesnę BPM vykdomą didelius įsiskolinimus turinčių rinkų kontrolę; pažymi, kad ne visi bankai galėjo pateisinti BPM lūkesčius dėl kredito valdymo, ir tam reikia papildomų pastangų; 30. pripažįsta, kad dėl COVID-19 kilusios krizės didėja rizika, jog toliau augs neveiksnių paskolų dalis; susirūpinęs atkreipia dėmesį į ECB prognozę, kad sunkiomis, tačiau tikėtinomis aplinkybėmis neveiksnių paskolų dydis iki 2022 m. pabaigos galėtų pasiekti 1,4 trln.
EUR; pabrėžia, kad tinkamas ir laiku vykdomas pablogėjusios turto kokybės valdymas balansuose bus pagrindinis veiksnys siekiant trumpuoju laikotarpiu neleisti kauptis neveiksnioms paskoloms; pataria ES valstybėms narėms dėti daugiau pastangų, kad šis klausimas būtų išspręstas; šiomis aplinkybėmis atkreipia dėmesį į 2020 m. gruodžio 16 d.
Komisijos komunikatą dėl neveiksnių paskolų problemos sprendimo po COVID-19 pandemijos (COM(2020)0822), kad bankai turėtų galimybę remti ES namų ūkius ir įmones; tikisi, kad atlikus Direktyvos dėl vartojimo kredito sutarčių (40) peržiūrą bus užtikrinta aukšto lygio vartotojų apsauga, visų pirma nustatant platesnio
(39) (40)
OL C 23, 2021 1 21, p. 105.
2008 m. balandžio 23 d. Europos Parlamento ir Tarybos direktyva 2008/48/EB dėl vartojimo kredito sutarčių ir panaikinanti Tarybos direktyvą 87/102/EEB (OL L 133, 2008 5 22, p. 66).